Deltagere: Trine Jørgensen, Steen Nielsen, Dorthe Knudsen, Niels Paakjær Bech-Larsen og Claus Stenum Jensen (referent)

Afbud:

1. **Gennemgang af økonomi og saldobalance for 2020 samt budget 2021**Budgettet for 2021 viser en stor stigning i renovation. Der kan læses mere om grunden til det her:

<https://www.randers.dk/borger/bolig/affald/affaldsnyheder/nye-priser-for-2021/>

Vedrørende saldobalance for 2020, så regner vi med at modtage udkast til regnskabet for 2020 sidst i april måned.

1. **Generalforsamling**Bestyrelsen indkalder til generalforsamling, så snart det er muligt for os alle at mødes indendørs.  
   Vi vil gerne afholde generalforsamlingen inden sommerferien.
2. **Status på overtagelse af gadebelysning**Der skal opsættes skilleskabe, da andelsboligforeningen selv skal betale for den strøm, der bruges til gadebelysningen. Ved at opsætte et skilleskab, kan dette forbrug måles. Skabet skal evt. opstilles ved hækken mod Fuglsangsvej. Trine har spurgt Verdo, hvad engangsudgiften til dette skilleskab er, den er 5210 kr.  
   Når skabet er opstillet, er vores betaling begrænset tiladministration og udgiften til strøm til gadebelysning. Dette beløb kan vi ikke få oplyst pt.  
     
   Desuden opstilles et El-skab (transformator) af firmaet N1, som placeres ud for nr. 1 over mod Skovlund. Skabet bliver på ca. 2 x 2 meter. Når arbejdet går i gang vil det tage ca. to uger at færdiggøre det.
3. **Status på varme, overvågning fra Verdo**Verdo har nu opsat en ”føler”. Denne ”føler” skal sikre, at der er korrekt tryk på det varme vand, så vi ikke mangler varmt vand i perioder. Nu mangler der kun strøm for at denne ”føler” virker – fra transformatoren.  
   Ifølge flertallet af bestyrelsesmedlemmerne er det varme vand nu mere konstant, efter at vi har henvendt os om problemet. Problemet er dog endnu ikke løst, da flere har oplevet manglende varmt vand også efter vores henvendelse. Vi håber, at tiltaget kan løse problemet, når strømmen sluttes til…
4. **Havedag**Vi besluttede at indkalde til havedag lørdag den 12. juni fra kl. 09.00 – 13.00.   
   Med morgenkaffe fra kl. 09.00. Evt. med grillarrangement bagefter.Arbejdsopgaver: Klippe hække, afrense og male flagstangen, give sålbænke på alle huse alge-rens og derefter ”lak”, som hindrer ny algevækst i en (lang) periode, kante ”plænen” ved fællesarealet og luge i fællesarealets flisebelægning m.m.
5. **Næste bestyrelsesmøde**Trine indkalder til næste møde i begyndelsen af maj måned, når vi har modtaget udkast til regnskabet for 2020. Mødet holdes hos Niels kl. 19.30 den pågældende dag.
6. **Eventuelt**-Liste over hvilke garagedøre, der var klar til udskiftning fremskaffes  
   -Busstoppestederne på Fuglsangsvej sløjfes. Kan vi gøre noget for at få kommunen til at ændre den beslutning? Nærmeste busstoppested er Henriettelund ca. 300 meter væk.  
   -Der er nu 16 på ventelisten til at købe et hus på Pramdragervej.  
   Claus skifter emailadresse på hjemmesiden til [fuglsangsparken@gmail.com](mailto:fuglsangsparken@gmail.com)

Claus sætter nye billeder ind på hjemmesiden, Trine sender nogle nye. Hvis andre har gode billeder af området, må I gerne sende dem til Claus.